కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
తొలి టీ20 భారత్ గెలవాల్సింది.. కానీ..?: రోహిత్
ముక్కోణపు టీ20 టోర్నీలో భాగంగా శ్రీలంకతో మంగళవారం రాత్రి జరిగిన తొలి టీ20లో చేసిన తప్పిదాల నుంచి భారత్
TNN | Updated:
Mar 7, 2018, 11:42AM IST
తొలి టీ20 భారత్ గెలవాల్సింది.. కానీ..?: రోహిత్
ముక్కోణపు టీ20 టోర్నీలో భాగంగా శ్రీలంకతో మంగళవారం రాత్రి జరిగిన తొలి టీ20లో చేసిన తప్పిదాల నుంచి భారత్ తప్పకుండా పాఠాలు నేర్చుకుంటుందని తాత్కాలిక కెప్టెన్ రోహిత్ శర్మ ధీమా వ్యక్తం చేశాడు. ఈ మ్యాచ్&zwnj;లో ఓపెనర్ శిఖర్ ధావన్ (90: 49 బంతుల్లో 6x4, 6x6) మెరుపు ఇన్నింగ్స్ ఆడటంతో తొలుత బ్యాటింగ్ చేసిన భారత్ జట్టు నిర్ణీత 20 ఓవర్లలో 5 వికెట్ల నష్టానికి 174 పరుగులు చేయగా.. లక్ష్య ఛేదనలో హిట్టర్ కుశాల్ పెరీరా (66: 37 బంతుల్లో 6x4, 4x6) దూకుడుగా ఆడటంతో శ్రీలంక మరో 9 బంతులు మిగిలి ఉండగానే ఛేదించి 5 వికెట్ల తేడాతో ఘన విజయాన్ని అందుకుంది.
మ్యాచ్ అనంతరం రోహిత్ శర్మ మాట్లాడుతూ &lsquo;తప్పిదాల నుంచి భారత్ తప్పకుండా పాఠాలు నేర్చుకుంటుంది. 175 పరుగుల లక్ష్యం కాపాడుకోదగినదే.. చివరి వరకూ ఆ దిశగా భారత్ ప్రయత్నించి ఉండాల్సింది. మ్యాచ్&zwnj;లో బౌలింగ్ విభాగం కూడా పటిష్టంగానే కనిపించింది. కానీ.. పిచ్ బ్యాటింగ్&zwnj;కే ఎక్కువగా అనుకూలించడంతో బౌలర్లు తేలిపోయారు. జట్టులోకి కొత్తగా వచ్చిన యువ క్రికెటర్లకి ఈ అనుభవం కెరీర్&zwnj;లో ఉపయోగపడుతుంది&rsquo; అని రోహిత్ శర్మ వివరించాడు. రెండో టీ20 మ్యాచ్ బంగ్లాదేశ్, భారత్ మధ్య గురువారం జరగనుంది. ఈ మ్యాచ్&zwnj;లో ఫాస్ట్ బౌలర్లు జయదేవ్ ఉనద్కత్ 3 ఓవర్లు బౌలింగ్ చేసి 35 పరుగులివ్వగా.. శార్ధూల్ ఠాకూర్ 3.3 ఓవర్లలోనే 42 పరుగులిచ్చాడు. ముఖ్యంగా.. ఇన్నింగ్స్ మూడో ఓవర్&zwnj;లోనే ఠాకూర్ వరుసగా 4 4, 4, 6, 4Nb, 4, 0 రూపంలో 27 పరుగులివ్వడం మ్యాచ్&zwnj;లో కీలక మలుపు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.